**POROČILO O IZMENJAVI V BERLINU NA Alice Salomon Hochschule Berlin (ASH).**

Moja izmenjava v 2014 je bila zelo uspešna. ASH je zelo dobro organizirana, imajo izredno dober international office, ki da praktično vsa navodila vnaprej, tako da sam nisem imel dodatnih vprašanj in ni bilo nejasnosti. Sam sem imel tudi zelo malo birokracije z njimi.

Za dodiplomske študente so tudi predavanja v angleščini, na rednem magistrskem študiju pa jih ne. Priporočam znanje nemščine, ni pa absolutno nujno. Kakovost študija je dobra. Na ASH je veliko tujih študentov. Globoko svetujem, da izmenjavo začnete na začetku semestrov (drugi semester se začne 1. 4.), ker je takrat največ podpore, v miru si lahko izberete predmetnik, spoznate druge študente itd.

Življenjski stroški so v Berlinu zelo podobni kot v Ljubljani. Sam sem živel v zasebnem stanovanju, vendar sem imel veliko sreče, ker je stanovanje v Berlinu zelo težko dobiti. Povpraševanja je ogromno in lahko porabiš veliko časa, da najdeš stanovanje ali prostor v stanovanjski skupnosti. Priporočam, da potem, ko dobite prvi mail od ASH, čim prej odgovorite, ker so tako zelo dobre možnosti za prostor v študentskem domu.

Študentom svetujem, da gredo na spletno stran ASH, ker je tam res veliko informacij glede študija, bivanja, postopka izmenjave, drugih dejavnosti itd.

Januar 2015